Milomir Todoroviç

Milomir Todoroviç (, ) — Serbiya hərbi xadimi, Serbiya Silahlı Qüvvələrinin general-mayoru, 2011–2021-ci illərdə Serbiya Qvardiyasının komandanı.

 Həyatı 
 Təhsil 
Milomir Todoroviç 29 noyabr 1965-ci ildə Preoçitsa kəndində (indiki Bosniya və Herseqovina Federasiyasının Vitez bələdiyyəsi) anadan olmuşdur. Milliyətcə serbdir. O, ibtidai və orta iqtisad məktəbini əla nəticələrlə bitirmişdir. Todoroviç 16 yaşında orduya qəbul edilmişdir. O, 1990-cı ildə Yuqoslaviya Xalq Ordusunun Quru Qoşunları Hərbi Akademiyasını (piyada fakültəsi) bitirmiş və Yuqoslaviya Xalq Ordusunda xidmətə başlamışdır. Todoroviç 2000-ci ildə Yuqoslaviya İttifaq Respublikası Silahlı Qüvvələrinin Baş Qərargah Məktəbini, 2008-ci ildə Baş Qərargahda ixtisasartırma kurslarını və 2013-cü ildə Təhlükəsizlik və Müdafiə üzrə Ali Kursları bitirmişdir.

 Hərbi xidməti 
Hərbi polis sıralarında xidmət etmiş, Qvardiya motoatıcı briqadası tərkibində hərbi polis tağımına və bölüyünə komandanlıq etmişdir. 46-cı müdafiə motoatıcı briqadasında hərbi polis bölüyünün komandiri, batalyon komandirinin müavini və batalyon komandiri olmuşdur. 46-cı arxa briqadanın ümumi dəstək batalyonuna komandanlıq etmişdir. Serbiya Qvardiyasında qərargah rəisi və komandir müavini vəzifələrini tutmuşdur. 2011-ci ildə polkovnik rütbəsində Serbiya Qvardiyasının komandiri təyin edilərək briqada generalı Qoran Radovanoviçi əvəz etmişdir. Eyni zamanda, Serbiya Prezidentinin köməkçisi vəzifəsini icra etmişdir.

Qvardiya komandanı kimi 10 il xidmət etdikdən sonra 19 oktyabr 2021-ci ildə təqaüdə çıxmışdır. Onun yerinə Nikola Deyanoviç təyin edilmişdir.

Evlidir, iki övladı var. Belqradda yaşayır.

 Mükafatları 
Milomir Todoroviç aşağıdakı mükafatlarla təltif edilmişdir:

 "Cəsarətə görə" medalı (1991)  
 "Hərbi xidmətdə görkəmli nailiyyətlərə görə" zabit medalı (2013)  
 "Səylə xidmətə görə" gümüş medal (2014)  
 III dərəcəli "Qılınclı Ağ Qartal" ordeni (2014)  
 "Yuqoslaviya İttifaq Respublikası ərazisində döyüş əməliyyatları iştirakçısı" medalı (2015)  
 "Sosialist Yuqoslaviya Federativ Respublikası ərazisində döyüş əməliyyatları iştirakçısı" medalı (2016)  
 "20 illik səylə xidmətə görə" xatirə medalı (2016)  
 "NATO təcavüzündən Vətənin müdafiəsinin 20 illiyi" xatirə medalı (2019)  
 Serb Pravoslav Kilsəsinin "Müqəddəs Simeon Mirotoçivi" ordeni (2019)

 Rütbələri 
+Verilmiş hərbi rütbələrPodporuçikLeytenantKapitanBaş kapitanMayorPolkovnik-leytenantPolkovnikBriqada generalıGeneral-mayor40px40px40px40px40px40px40px40px40px199019911994199720002004200920112015

 Mənbə 
 İstinadlar 

 Ədəbiyyat 


Kateqoriya:Serbiya generalları